**OBEC LIPTOVSKÁ TEPLIČKA**



**Všeobecne záväzné nariadenie**

**č. 2 /2020**

**ktorým sa mení a dopĺňa**

**Všeobecne záväzné nariadenie**

**č. 4/2019**

**o určení výšky príspevku na činnosť školy a školského zariadenia a výšky dotácie na prevádzku a mzdy na dieťa materskej školy a školských zariadení so sídlom na území obce Liptovská Teplička v znení VZN č. 5/2019 a VZN č. 9/2019**

**Návrh VZN zverejnený pred schválením: 08.10.2020**

**Lehota na predloženie pripomienok k Návrhu VZN do: 18.10.2020**

**Schválené uznesením OcZ číslo 48/2020 zo dňa: 23.10.2020**

**Vyvesené na úradnej tabuli dňa: 29.10.2020**

**Účinnosť od: 13.11.2020**

**Všeobecne záväzné nariadenie obce Liptovská Teplička**

**č. 2/2020**

**ktorým sa mení VZN č. 4/2019**

**o určení výšky príspevku na činnosť školy a školského zariadenia a výšky dotácie na prevádzku a mzdy na dieťa materskej školy a školských zariadení so sídlom na území obce Liptovská Teplička**

 Obecné zastupiteľstvo obce Liptovská Teplička vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 12 zákona č. 596/2003 Z. z o štátnej správe v školstve a školskej samospráve a o zmene a doplnení niektorých zákonov v znení neskorších predpisov, v zmysle § 28 ods. 5,

§ 114 ods. 6, § 140 ods. 9 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa uznieslo na tomto:

# všeobecne záväznom nariadení

## Čl. 1

Všeobecne záväzné nariadenie obce Liptovská Teplička o určení výšky príspevku na činnosť školy a školského zariadenia a výšky dotácie na prevádzku a mzdy na dieťa materskej školy a školských zariadení so sídlom na území obce Liptovská Teplička č. 4/2019 sa mení a dopĺňa takto:

1. v § 6 **Minimálna výška dotácie na 1 dieťa alebo žiaka,** sa dopĺňa nový odsek 4), ktorý znie:

4. V prípade, že prijímateľ dotácie získa finančné prostriedky na účely uvedené v ods. 1)

 z iných zdrojov, môže o túto sumu zriaďovateľ znížiť výšku ním poskytnutej dotácie.

## Čl. 2

1. Toto VZN bolo schválené obecným zastupiteľstvom v Liptovskej Tepličke, uznesením číslo

 48/2020 zo dňa 23.10.2020. .

1. Toto všeobecne záväzné nariadenie nadobúda účinnosť 13.11.2020.

 Mgr. Slavomír Kopáč

 starosta obce